**Iubeşte!**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Călcând pe potecile gândurilor

M-a înţepat un cuvânt

Ce tocmai răsărise

Pe răzorul atât de bătătorit

Al tăcerii:

Iubeşte!

Era ca un spin,

Ce se afla permanent

În calea mea

Dar care îşi cam pierduse

Răbdarea,

Tot aşteptând pe lujerul mâhnirii.

Şi totuşi,

Privindu-l cu îngăduinţă

Am înţeles că iubirea

Este cea mai puternică ură

Faţă de cei ce urăsc

Şi se urăsc

La infinit.

30.08.2018